CELEX: 62012CA0409
Language: hr
Date: 2014-03-06 00:00:00
Title: Predmet C-409/12: Presuda Suda (treće vijeće) od 6. ožujka 2014. (zahtjev za prethodnu odluku koji je uputio Oberster Patent- und Markensenat – Austrija) – Backaldrin Österreich The Kornspitz Company GmbH protiv Pfahnl Backmittel GmbH (Žigovi — Direktiva 2008/95/EZ — Članak 12. stavak 2. točka (a) — Opoziv — Žig koji je zbog djelovanja ili nedjelovanja nositelja postao u trgovini uobičajeni naziv za proizvod ili uslugu za koje je registriran — Percepcija verbalnog znaka „KORNSPITZ” prodavatelja s jedne strane i krajnjih korisnika s druge strane — Gubitak razlikovnog karaktera iz kuta gledanja samih krajnjih korisnika)

28.4.2014   
            
            
               HR
            
            
               Službeni list Europske unije
            
            
               C 129/3
            
         Presuda Suda (treće vijeće) od 6. ožujka 2014. (zahtjev za prethodnu odluku koji je uputio Oberster Patent- und Markensenat – Austrija) – Backaldrin Österreich The Kornspitz Company GmbH protiv Pfahnl Backmittel GmbH
   (Predmet C-409/12) (1)
   
   ((Žigovi - Direktiva 2008/95/EZ - Članak 12. stavak 2. točka (a) - Opoziv - Žig koji je zbog djelovanja ili nedjelovanja nositelja postao u trgovini uobičajeni naziv za proizvod ili uslugu za koje je registriran - Percepcija verbalnog znaka „KORNSPITZ” prodavatelja s jedne strane i krajnjih korisnika s druge strane - Gubitak razlikovnog karaktera iz kuta gledanja samih krajnjih korisnika))
   2014/C 129/03
   Jezik postupka: njemački
   
      Sud koji je uputio zahtjev
   
   Oberster Patent- und Markensenat
   
      Stranke glavnog postupka
   
   
      Tužitelj: Backaldrin Österreich The Kornspitz Company GmbH
   
      Tuženik: Pfahnl Backmittel GmbH
   
      Predmet
   
   Zahtjev za prethodnu odluku – Oberster Patent- und Markensenat – Tumačenje članka 12. stavka 2. točke (a) Direktive 2008/95/EZ Europskog parlamenta i Vijeća od 22. listopada 2008. o usklađivanju zakonodavstava država članica o žigovima (SL L 299, str. 25) (SL, posebno izdanje na hrvatskom jeziku, poglavlje 17., svezak 2., str. 149.) – Razlozi za opoziv – Registrirani verbalni žig koji je potrošačima postao uobičajeni naziv predmetnog proizvoda zbog nepružanja informacija o postojanju žiga od strane posrednika – Nepostojanje zamjenskih naziva za opis predmetnog proizvoda – Nedjelovanje nositelja žiga
   
      Izreka
   
   
               1.
            
            
               Članak 12. stavak 2. točku (a) Direktive 2008/95/EZ Europskog parlamenta i Vijeća od 22. listopada 2008. o usklađivanju zakonodavstava država članica o žigovima treba tumačiti na način da se u okolnostima poput onih u glavnom postupku nositelj žiga izlaže mogućnosti opoziva žiga za proizvod za koji je on registriran ako, zbog djelovanja ili nedjelovanja nositelja, navedeni žig postane uobičajeni naziv za taj proizvod, iz kuta gledanja samih krajnjih korisnika tog proizvoda.
            
         
               2.
            
            
               Članak 12. stavak 2. točku (a) Direktive 2008/95 treba tumačiti na način da se, u smislu te odredbe, kao „nedjelovanje” može smatrati činjenica da se nositelj žiga suzdržava od poticanja prodavača da što više upotrebljavaju taj žig za komercijalizaciju proizvoda za koji je navedeni žig registriran.
            
         
               3.
            
            
               Članak 12. stavak 2. točku (a) Direktive 2008/95 treba tumačiti na način da proglašenje opoziva žiga ne pretpostavlja utvrđenje postoje li drugi nazivi za proizvod čiji je žig postao uobičajeni naziv u trgovini.
            
         
      (1)  SL C 399, 22.12.2012.